Na osnovu člana 33. Statuta Općine Stari Grad Sarajevo („Službene novine Kantona Sarajevo“, broj: 20/24) i člana 8. Pravilnika o organizovanju sportskih liga i turnira učenika osnovnih škola na području Općine Stari Grad Sarajevo (“Službene novine broj: 32/24 i 5/25), Općinski načelnik putem Službe za obrazovanje, kulturu, sport i mlade Općine Stari Grad Sarajevo, raspisuje:

**JAVNI POZIV**

**za odabir udruženja/fondacije – partnera za organizaciju**

**Liga osnovnih škola za školsku 2025/2026. godinu**

**I - PREDMET JAVNOG POZIVA**

Predmet ovog Javnog poziva je odabir **udruženja/fondacije – partnera za organizaciju Liga osnovnih škola za školsku 2025/2026. godinu** iz oblasti kako slijedi:

1. Košarkaška liga za djevojčice i dječake – kombinovano za učenike osnovnih škola od I do VI razreda;
2. Odbojkaška liga za učenike osnovnih škola - djevojčice od V do IX razreda;
3. Nogometna liga za učenike osnovnih škola - dječaci od V do IX razreda.

**II – OPĆI USLOVI ZA DODJELU FINANSIJSKIH SREDSTAVA ZA**

**REALIZACIJU LIGA OSNOVNIH ŠKOLA**

Pravo učešća na Javnom pozivu za dodjelu sredstava za realizaciju Liga osnovnih škola imaju udruženja i fondacije registrovane u Bosni i Hercegovini uz ispunjavanje općih kriterija u skladu sa važećim zakonskim propisima kako slijedi:

* da je projekat usmjeren na aktivnosti i djelatnosti na području Općine Stari Grad Sarajevo;
* da se projektima doprinosi realizaciji ciljeva i prioriteta, koje je Općina odredila kroz relevantne strateške dokumente;
* da se projektne aktivnosti implementiraju isključivo na području Općine Stari Grad Sarajevo;
* opravdana finansijska sredstava koja su dodijeljena za projekte neprofitne organizacije/fondacije za prethodne godine iz Budžeta Općine Stari Grad Sarajevo, ukoliko su ista bila dodijeljena.

**III – POSEBNI KRITERIJI ZA DODJELU FINANSIJSKIH SREDSTAVA ZA**

**REALIZACIJU LIGA OSNOVNIH ŠKOLA**

**Pored općih kriterija utvrđenih u tački II ovog Javnog poziva, utvrđuju se i posebni kriteriji:**

* ekonomska ili društvena opravdanost projekta, čije finansiranje se predlaže;
* broj korisnika obuhvaćenih projektom;
* efekti projekta, koji su evidentni i mjerljivi na populaciji koju zastupa.

**IV – DOKUMENTACIJA KOJOM SE DOKAZUJU OPĆI I POSEBNI USLOVI**

Uz popunjenu aplikaciju koja je sastavni dio javnog poziva, za prijavu na isti, aplikant je obavezan dostaviti sljedeću dokumentaciju (potpisane akte, originale ili ovjerene kopije) kako slijedi:

* 1. Projektni prijedlog (obrazac br. 1);
  2. Pregled budžeta (obrazac br. 2):
  3. Kopiju važećeg rješenja o registraciji organizacije u BiH (za nosioca projekta/aplikanta);
  4. Kopija statuta organizacije;
  5. Kopiju Uvjerenja o poreznoj registraciji – ID broj;
  6. Ovjerena kopija završnog godišnjeg finansijskog izvještaja za prethodnu godinu (dokument bilans stanja i bilans uspjeha);
  7. Dokaz o uredno opravdanim sredstvima ukoliko su ista bila u prethodnoj godini dodjeljena iz Budžeta Općine Stari Grad Sarajevo;
  8. Dokaz o prethodno organizovanim turnirima/ligama.

Svaki učesnik u javnom pozivu bit će pismeno obaviješten o rezultatima izbora, najkasnije u roku od 30 dana od dana izbora udruženja/fondacije – partnera za organizaciju Liga osnovnihškola.

**V – NAČIN I ROK PODNOŠENJA PRIJAVA**

Ovaj Javni poziv se objavljuje na web stranici Općine Stari Grad Sarajevo.

Rok za podnošenje prijava je 8 (osam) dana od dana objave Javnog poziva.

Prijava sa neophodnom dokumentacijom se podnosi na propisanom obrascu (isti se može preuzeti u šalter sali Općine Stari Grad Sarajevo šalter broj 4 i/ili na web-stranici Općine [www.starigrad.ba](http://www.starigrad.ba)) na protokol Općine ili putem pošte na adresu:

**Općina Stari Grad Sarajevo**

**Služba za obrazovanje, kulturu, sport i mlade**

**(sa naznakom: JAVNI POZIV**

**za odabir udruženja/fondacije – udruženja/fondacije – partnera za organizaciju**

**Liga osnovnih škola za školsku 2025/2026. godinu**

**Ulica Zelenih beretki broj 4**

**71000 Sarajevo**

**VI – REZULTATI JAVNOG POZIVA**

Općinski načelnik imenuje Komisiju za postupanje po aplikacijama pristiglim na Javni poziv za izbor udruženja/fondacije – partnera i dodjelu sredstava za realizaciju Liga osnovnih škola na području Općine Stari Grad Sarajevo.

Svaki učesnik u javnom pozivu bit će pismeno obaviješten o rezultatima izbora najkasnije u roku od 30 dana od dana izbora.

Općinski načelnik na osnovu preporuke Komisije donosi Odluku o dodjeli sredstava kojom odobrava dodjelu sredstava za realizaciju liga osnovnih škola za tekuću školsku godinu i ista se isplaćuju u skladu sa budžetom.

Na osnovu Odluke Općinskog načelnika, sa izabranim udruženjem/fondacijom zaključuje se ugovor o dodjeli sredstava kojim se regulišu međusobna prava i obaveze između aplikanta i Općine Stari Grad Sarajevo.

Nepotpune i neblagovremene prijave neće se uzeti u razmatranje.

Za sve dodatne informacije kandidati se mogu obratiti Službi za obrazovanje, kulturu, sport i mlade na brojeve telefona:

033/282-324

033/282-365

033/282-377

**OPĆINSKI NAČELNIK**

**Irfan Čengić**

Broj: 01-04-4-1596/25

Datum: 10.06.2025. godine